**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.10.2020, ora 08.00 – 05.10.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 05.10.2020, ora 07.00**

**RÂURI**

**Debitele au fost în general în scădere,** exceptând râurile din bazinele: Crasna, Barcău, Crişuri, Vedea, Argeş, Ialomiţa, Jijia, Bârlad, bazinul inferior al Oltului şi răurile din Dobrogea unde au fost relativ staționare.

 Debitele se situează la valori cuprinse între 30-90% din mediile lunare multianuale, mai mari (în jurul și peste normalele lunare) pe râurile din bazinele hidrografice: Vișeu, Tur, Someș, Crișuri, Mureș, Bega, Timiș, Bîrzava, Caraș, Nera, Motru, bazinele superioare ale Jiului, Prahovei, pe cursul Siretului, pe Suceava şi pe cursurile superioare ale Moldovei, Trotuşului, Putnei şi Prutului şi mai mici pe unii afluenţi ai Bârladului şi Prutului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în** creştere, ca urmare a precipitaţiilor prognozate şi propagării pe râurile din bazinele: Crasna, Barcău, Crişuri, relativ staţionare pe cele din bazinele Vedea, Argeş, Ialomiţa, Bârlad, Olt inferior, afluenţii Prutului şi pe cele din Dobrogea, iar pe celelalte râuri vor fi în general în scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 04.10.2020 – 05.10.2020 a fost în creştere, având valoarea de 4300 m3/s**, peste cu media multianuală a lunii **octombrie (3850 m3/s)**.

Pe tot sectorul aval de Porţile de Fier debitele debitele au fost în creștere.

**Debitul la intrarea în ţară (secţiunea Baziaş) va fi în creştere (4400 m3/s).**

Pe tot sectorul aval de Porţile de Fier debitele vor fi în creştere.

 **2.** **Situația meteorologică în intervalul 04.10.2020, ora 09.00 – 05.10.2020, ora 06.00**

**ÎN ŢARĂ**

**Vremea a fost mult mai caldă** decât în mod normal la acestă dată în cea mai mare parte a țării. Cerul a fost variabil, cu înnorări temporar accentuate îndeosebi în regiunile intracarpatice și la munte. S-au semnalat averse însoțite de descărcări electrice în Crișana, Maramureș, local în Banat, Transilvania și izolat în Moldova și Oltenia. Vântul a avut intensificări la munte, la altitudini mari, rafalele au depășit 75...85 km/h, dar local și temporar și în celelalte regiuni, cu viteze la rafală în general de 45...65 km/h. Temperaturile maxime s-au încadrat între 22 de grade la Rădăuți, Suceava, Sulina și Mangalia și 32 de grade la Zimnicea, Giurgiu și Oltenița. La ora 06.00, valorile termice erau cuprinse între 6 grade la Miercurea Ciuc și 23 de grade la Oravița. Dimineaţa şi noaptea, în zonele joase din centru şi est pe arii restrânse a fost ceață.

***Observații*** - *de ieri dimineață de la ora 06.00 au fost în vigoare 12 mesaje pentru fenomene meteorologice periculoase după cum urmează:*

* ***1 avertizare cod portocaliu*** *de SRPV Timișoara;*
* *9 atenționări cod galben - 4 de SRPV Timișpara, 2 de SRPV Sibiu, 2 de SRPV Bacău, 2 de SRPV Constanța și 1 de SRPV Cluj.*

**LA BUCUREŞTI**

 **Vremea s-a menținut deosebit de caldă** pentru această dată. Cerul a fost variabil, cu înnorări temporare seara și în prima parte a nopții. Vântul a suflat slab și moderat. Temperatura maximă a fost de 30 de grade. La ora 06 se înregistrau 17 grade la Filaret și Băneasa și 18 grade la Afumați.

**3. Prognoza meteorologică în intervalul 05.10.2020, ora 09.00 – 06.10.2020, ora 09.00**

**ÎN ŢARĂ**

 **Vremea va fi deosebit de caldă** în cea mai mare parte a țării. Cerul va avea înnorări temporar accentuate și mai ales seara și noaptea vor fi averse și descărcări electrice în Banat, Crișana, Maramureș, cea mai mare parte a Olteniei, Transivaniei și local în Moldova. În restul teritoriului cerul va fi variabil și astfel de fenomene se vor semnala izolat. Ploile vor avea și caracter torențial, iar pe arii restrânse cantitățile de apă vor depăși 25...35 l/mp. Vor fi condiții de grindină. Vântul va avea intensificări la munte, cu viteze mai mari pe creste (rafale de peste 85...95 km/h), iar local și temporar și în rest, mai ales în vest și în est (rafale în general de 45...55 km/h). Temperaturile maxime se vor încadra între 21 de grade în nordul litoralului și 33 de grade în sudul Munteniei, iar cele minime vor fi cuprinse între 10 și 19 grade. În zonele joase, dimineața și noaptea, izolat, vor fi condiții de ceață.

**LA BUCUREŞTI**

 **Vremea va fi deosebit de caldă.** Cerul va fi variabil, iar vântul va sufla slab și moderat, cu ușoare intensificări noaptea. Temperatura maximă se va situa în jurul valorii de 30 de grade, iar cea minimă va fi de 15...17 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**A.B.A. Mureş** infomează că la Staţia de Epurare Veţel, jud. Hunedoara (aparţinând operatorului Apa Prod Deva), începând de pe 02.10.2020, cu ora 10.00, a fost stopată evacuarea apelor neeepurate direct în pr. Caoi şi reluată funcţionarea normală a Staţiei de Epurare. Se menţionează că în 30.07.2020, din cauza defectării pompei de transvazare dintre bazinul de omogenizare şi modulul biologic, începând cu ora 09.10, apele neepurate de la Staţia de Epurare Veţel, jud. Hunedoara, au fost evacuate direct în pârâul Caoi.

**A.B.A. Mureş** infomează că referitor la evenimentul de calitate de pe r. Peștiș (Patac), afluent de stânga al r. Cerna, din data de 18.09.2020, ora 11.30, din loc. Peștișu Mare, jud. Hunedoara, la data de 01.10.2020, se menţineau cele 4 baraje absorbante pentru irizaţii de produse uleioase. Se precizează că paraul Petac afluent al râului Cerna, raul Cerna si raul Peștiș din zona localităților Sântuhalm și Peștișul Mare, județul Hunedoara au fost poloaute cu ape pluviale si tehnologice conventional curate, ape de racire, ape menajere epurate, ape de dren, de la Acelormittal Hunedoara SA. Imediat după producerea poluării, personalul S.G.A. Hunedoara a montat 3 baraje absorbante din paie la confluenţa celor două cursuri de apă.

**A.B.A. Prut Bârlad și APM Iași** revin cu informații privind evacuările de ape uzate menajere (de culoare gri-albicioasă cu miros specific de ape uzate menajere neepurate) în râul Bahlui, din data de 28.08.2020, ora 12:00, prin colectorul de canalizare Cacaina, administrat de SC APAVITAL SA Iași, în zona municipiului Iași (sector: pod Tudor Vladimirescu - pod Holboca), județul Iași. Până la această dată nu s-a înregistrat mortalitate piscicolă.

Echipele de intervenţie din cadrul APAVITAL SA IAȘI au continuat investigarea colectorului CA Rosetti, pentru identificarea tuturor evacuărilor neconforme de ape uzate la caseta de transport a râului Cacaina, precum şi intervenţia pentru remedierea avariei înregistrate.

A.B.A. Prut Bârlad supraveghează şi monitorizează în continuare zona afectată.

La data de 21.09.2020 reprezentanți ai Laboratorul Calitatea Apei al A.B.A. Prut-Barlad Iași și SGA IAȘI au recoltat probe de apa cu participarea la acțiune a unui reprezentant al SC APAVITAL SA Iasi, rezultatele analizelor fizico-chimice ale probelor de apă sunt următoarele:

**Măsuri luate de către specialiştii autoritǎţilor locale** de gospodǎrire a apelor pentru limitarea și stoparea poluării:

- s-au prelevat probe de apa in vederea efectuarii analizelor fizico-chimice, din sectiunile: c.a. Cacaina amonte caseta, c.a. Cacaina gura descarcare caseta, c.a. Bahlui pod Tudor Vladimirescu amonte confluenta c.a. Cacaina (50 m), c.a. Bahlui pod Metalurgie - aval 50 m, c.a. Bahlui pod Holboca;

- s-a dispus sistarea evacuarii de ape uzate neepurate provenite din colectorul de canalizare Cacaina care este administrat de catre APAVITAL S.A Iasi în c.a. Bahlui;

- Pentru identificarea eventualelor descărcări de ape uzate din amonte de intrarea în caseta a r. Cacaina, reprezentantii ABA Prut-Barlad - Birou IBA au initiat o actiune comuna cu reprezentați ai Gărzii de Mediu, operatorului Apavital, precum și ai autorităților publice locale.

Tabel. Rezultatele analizelor fizico-chimice pe probele de apă din 21.09.2020 din Mun. Iaşi

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Rauri** | **Sectiune** | **Data prelevarii** | **MTS** | **T° apa\*** | **T° aer\*** | **Oxigen dizolvat** | **Grad saturatie oxigen** | **CCO-Cr >30** | **conductivitate\*** | **pH** | **Rez .fix** | **N-NH4+** | **NH4+** | **Detergenti** |
| **Metoda de analiza** | SE EN 875:2005 |   |   | SR EN ISO 5814:2013 |   | SR ISO 6060:1996 | SE EN 27888:1997 | SR ISO 10523:2012 | calcul | SR ISO 7150-1:2001 | SR ISO 7150-1:2001 | SR EN 903:2003 |
| **Unitate de masura** | **mg/l** | **oC** | **oC** |  | **%** | **mg O2/l** | **µS/cm** | **unităţi pH** | **mg/l** | **mg N/l** | **mg NH4/l** | **mg/l** |
| r. Bahlui | pod Tudor Vladimirescu amonte confluenta c.a. Cacaina (50 m) | 28.08.2020 | 16 | 26.0 | 27.5 | 17.87 | 223.7 | 41.82 |  | 8.66 |  | 0.24 | 0.30 | <LOQ |
| 8/31/2020 | 16 | 21.6 | 22.4 | 5.25 | 61.1 | 41.82 | 1809 | 8.02 |   | 0.62 | 0.79 | <LOQ |
| 9/3/2020 |   | 22.0 | 22.0 |   |   | 46.08 | 1884 | 8.4 |   | 0.32 | 0.41 | <LOQ |
| 9/10/2020 | 15 | 22.4 | 23.2 |   |   | 44.75 | 1894 | 8.49 |  | 0.288 | 0.37 | <LOQ |
| 9/18/2020 | 33 | 20.1 | 24.0 |  |   | 59.52 | 1877 | 8.46 |   |  | 0.70 | <LOQ |
| r. Bahlui | pod Metalurgie - aval 50 m | 28.08.2020 | 43 | 26.0 | 28.0 | 7.40 | 92.6 | **150.18** |   | 8.33 |   | 3.57 | 4.59 | **0.49** |
| 31.08.2020 | 19 | 21.6 | 22.6 | 2.29 | 26.7 | 51.32 | 1788 | 7.98 |   | 1.55 | 2.00 | **0.13** |
| 9/3/2020 |   | 22 | 24 |   |   | 34.56 | 1865 | 8.07 |   | 1.26 | 1.62 | **0.138** |
| 9/10/2020 | 25 | 20.7 | 21.2 |   |   | 41.46 | 1829 | 8.12 |   | 1.24 | 1.60 | **0.138** |
| 9/18/2020 | 14 | 18.6 | 24.0 |   |   | 57.60 | 1893 | 8.13 |   |   | 3.27 | **0.164** |
| r. Bahlui | pod Holboca | 28.08.2020 | 19 | 26.0 | 28.0 | 6.55 | 81.9 | 43.73 |   | 7.83 |   | 1.09 | 1.41 | **0.14** |
| 31.08.2020 | 18 | 21.8 | 23.0 | 4.00 | 46.7 | 28.52 | 1076 | 7.65 |   | 0.72 | 0.92 | <LOQ |
| c.a. Cacaina | amonte 50 m intrare caseta | 28.08.2020 | 190 | 20.5 | 25.2 | 7,94 | 90.6 | 41.82 |   | 8,48 |   | 0.10 | 0.13 | <LOQ |
| 9/3/2020 |   | 21 | 21 |   |   | 65.28 | 1808 | 7.98 |   | **14.37** | **18.59** | **1.72** |
| 9/10/2020 | 178 | 14.6 | 20.1 |   |   | 76.04 | 1790 | 7.95 |   | **15.80** | **20.35** | **0.253** |
| 9/18/2020 | 630 | 19.3 | 24.0 |   |   | **388.0** | 1805 | 8.50 |   |  | **19.51** | **0.303** |
| c.a. Cacaina | gura descarcare caseta | 28.08.2020 | 60 | 22.5 | 27.0 | 0.13 | 1.5 | **148.28** |   | 7.74 |   | **22.42** | **28.87** | **3.22** |
| 31.08.2020 | 20 | 20.3 | 22.2 | 1.70 | 19.3 | 51.32 | 1052 | 7.42 | 686.00 | 7.63 | **9.83** | **0.74** |
| 9/3/2020 |   | 20 | 23 |   |   | 46.08 |   | 7.32 | 625 | 8.76 | **11.28** | **1.14** |
| 9/10/2020 | 10 | 20.5 | 22.8 |   |   | 41.76 |   | 7.75 | - |   | **11.84** | **0.847** |
| 9/18/2020 | 60 | 19.0 | 24.0 |   |   | 72.96 |   | 7.56 | 560 |   | **23.15** | **1.312** |
| 9/21/2020 |   | 18.2 | 10.6 |   |   |   |   | 7.56 |   |   | **10.39** | **0.766** |

Notă: Limite admise conf. HG 188/2002 (NTPA001) şi Limite admise conf. Ord 161/2006, pH 6.5 – 8.5, amoniu 3 mg NH4+/l, CCO-Cr 125 mg/l, Materii în suspensie 60,0 mg/l; Detergenți 0,1 mg/l – depășire în Bold.

Avand în vedere că nu au mai fost evacuate ape uzate neepurate în cursul de apă Bahlui, poluarea produsa de APAVITAL SA s-a sistat la data de 22.09.2020.

**Măsuri luate de reprezentanţii APAVITAL SA Iaşi:**

- s-a intervenit pentru blocarea evacuarii de ape uzate neepurate în ca Bahlui cu saci de pământ și montarea unui tub PVC de 400 mm prevăzut cu balon de protecție, însă blocajul a cedat în câteva ore;

- s-a intervenit la identificarea avariei posibile de pe colectorul de canalizare CA Rosetti și implicit a colectorului care transportă c.a. Cacaina.

- au fost montate pe colectorul Cacaina dale de beton peste gurile de deversare ce comunică colectorul de canalizare cu caseta prin care curge râul Cacaina.

- s-a intervenit la etanșarea sistemului de canalizare Tudor Vladimirescu pentru a preveni poluarea c.a. Bahlui;

- s-a intervenit pentru îndepărtarea din albia cursului de apă Bahlui a pământului, precum și a sacilor amplasați la gura descărcare casetă, în vederea blocării c.a. Cacaina din data de 29.08.2020. De asemenea, s-au etanșat capacele și repus pe poziție căminele dislocate ce au condus la deversări de ape uzate în colector Cacaina;

- s-a sistat deversarea apelor uzate din caseta Cacaina în râul Bahlui, la data de 22.09.2020, ora 15.30, prin dirijarea acestora în colectorul mal drept către stația de epurare a municipiului Iași;

- Pentru urmărirea situației înregistrate și a măsurilor de limitare a efectelor poluării, reprezentanții SGA Iaşi supraveghează și monitorizează în continuare cursurile de apă Cacaina și Bahlui, precum şi unitatea poluatoare.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 01.10.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost atinsă la staţia GJ-1, Mun. Târgu Jiu, jud. Gorj.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 01.10 - 02.10.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE, TRANSPARENȚĂ ȘI IT**